section_heading: Alati,materijali i tehnike
paragraph_text: Srebrnar piljenjem ili rezanjem dobiva komade srebrnog lima ili šipke, te zatim pomoću raznih čekića i odgovarajuće oblikovanih metalnih podloga obrađuje metal. Srebro se za razliku od željeza kuje na hladno. Tijekom takve obrade metal s vremenom postaje sve tvrđi pa ga se mora otpustiti tj. zagrijati do crvenog usijanja, kako bi opet bio mek i kovan. Ako bi ovu fazu rada zaobišli došlo bi do pucanja materijala. Pri izradi hvataljki, te nožica predmeta srebrnar se koristi tehnikom lijevanja.